Martin Joseph Neylon

**Martin Joseph Neylon** S.J. (født 13. februar 1920 i Buffalo i delstaten New York i USA, død 13. april 2004 i New York City i USA) var en katolsk biskop av Karolinene i Mikronesia.
## Liv g virke
### Bakgrunn
Martin Joseph Neylon var den eldste av de tre barna til de irske immigrantene Martin Francis Neylon og Delia Teresa *Bree*n Neylon, som hadde ankommet USA i løpet av det første tiår av 1900-tallet. Den eldre Martin var oppsynsmann for den kommunale sporvognlinjen, og Delia var husmor. Unge Martin, broren Thomas og søsteren deres Ellen tilbrakte de første årene på Hayden Street i hjembyen Buffalo.
### Prest
Martin J. Neylon ble presteviet for jesuittene den 18. juni 1970 i Woodstock i Maryland av erkebiskop Francis Patrick Keough av Boston.
### Biskop; koadjutor til den apostoliske vikar av Karolinene og Marshalløyene
Neylon ble utnevnt til koadjutor til Karolinene og Marshalløyene og til titulærbiskop av *Libertina*, og ble bispeviet den 2. februar 1971. i *St. Patrick's Cathedral* i New York City av kardinal Terence James Cooke, erkebiskop av New York og de medkonsekrerende biskoper James Aloysius McNulty, biskop av Buffalo, og Vincent Ignatius Kennally S.J., apistolisk vikar av Karolinene og Marshalløyene.

### Biskop av Karolinene og Marshalløyene (så Karolinene)
Den 3. mai 1979 ble han utnevnt til biskop av det nye bispedømme Caroline-Marshalls. Så, den 24. april 1993, ble bispedømmets navn endret til *Caroline Islands*. 

Biskop Neylon var en mild mann som likte alles selskap. Han så ikke etter pomp og prakt i liturgiene, men tilpasset seg godt de innfødte kulturer og forventninger. Han hadde alltid en mild og varm hilsen til alle. Selv når han ikke forsto de mange morsmålene i bispedømmet, var han alltid tålmodig og viste sjelden misnøye. Han tilpasset seg lokale forhold og følte seg komfortabel med oversettere. Han klaget aldri på ulemper; han hadde en sans for humor som var smittsom. Hans oppførsel overfor de lokale, innfødte – og spesielt med barna – var alltid mild og vennlig. Han var en mann av folket i virkelig forstand i de mange kulturer og situasjoner han befant seg i i løpet av årene som deres biskop. Han var godt elsket av alle.

Under Neylons ledelse vokste bispedømmet og blomstret. Da han ble biskop i bispedømmet, var det bare to mikronesiske prester. I løpet av hans år i Stillehavet ville dette tallet vokse eksponentielt. Mange permanente diakoner ble ordinert, og antallet unge menn og kvinner som gikk inn i det religiøse liv økte dramatisk. 

Biskop Neylon trakk seg tilbake den 25. mai 1995  og ble etterfulgt som leder av bispedømmet av biskop Amando Samo, en mikronesier fra Moch Island som Neylon selv hadde presteviet i 1977.

Han vendte tilbake til USA. 

Biskop Martin J. Neylon døde den 13. april 2004 på Fordham Universitys Rose Hill Campus i Bronx i New York City i en alder av 84 år. Hans levninger ble overført til Mikronesia forbegravelse i *Ihmwenipin Nenukan Maria Mei Pin* ' katedralen til Jomfru Maria uplettede Hjerte i Chuuk.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Francis Joseph Spellman (1889-1967) *1932
* Kardinal Terence James Cooke (1929-1983) *1965 
* Biskop *Martin Joseph Neylon* (1919-2011) *1970

## Referanser